لاہور(آن لائن) وزیراعظم عمران خان پارینے کہ پاکستان اٹ کورونا وائرس نا کیس آک ودنگ اٹی ءُُ، ملک اٹ ارٹمیکو چُلک نا خلیس ارے، بروک آ 2 تو ءِ پام اٹ گدریفوئی مریک۔ کورونا نا برخلاف پاکستان اہم ءُُ جنگ اس کننگ اٹی ءِ دا جنگ اٹ ڈاکٹر تتون اوار کل ہیلتھ ورکر آک ہم ستا کڑزرہ۔ اُلس ہرفک کہ ہرانگ ہنا پُوسکن آ پاکستان، پُوسکن آ پاکستان سوئچ اس اف کہ اسہ دم اتون جوڑ مرے۔ بدلی اسہ پدریسہ ءُُ جہد اسے نا پن ءِ، ننے ریاست مدینہ نا اصول آتیان ہیل کروئی تمک، لمہ ءِ کنا کینسر مس تو خلیس مس کہ پاکستان اٹ ہسپتال آتا آب شیف مرسا ءِ، پُوسکن آ ادارہ غاتا جاگہ غا متکن آ ادارہ غاتے جوان کننگ سخت مریک۔ لاہور و پشاور شوکت خانم ہسپتال 3 سال اٹ جوڑ مسر۔ پشاور لیڈی ریڈنگ ہسپتال و خیبر ٹیچنگ ہسپتال اٹ ریفارمز اتنگ کن بھاز سختی پیش بس، ہر جاگہ مافیا تا سوب آن بدلی ٹی ویل آک مون تروک ءُُ، ملک ءِ لٹوک آتا احتساب مننگ اٹی ءِ، ہندا سوب آن اوفک خلیس اٹی ءُُ۔ دا بندغ آتے سما ءِ کہ دا وزیراعظم بلیک میل مفک، کل جیب خلوک آک اسہ اسٹیج آ اسٹ مسنو۔ ڈاکٹر یاسمین ءِ پارینٹ کہ اولیکو مرحلہ ٹی غریب و جنوزان تے ہیلتھ کارڈ تننگے۔ اسہ سال اٹ پنجاب نا کل بندغ آتے ہیلتھ کارڈ ایتنہ۔
